b"\n_START_ARTICLE_\nMorilci stare gospe (2004)\n_START_SECTION_\nSprejem\n_START_PARAGRAPH_\nFilm je na spletni strani Metacritic dosegel oceno 56 (na lestvici od 1 do 100).  Na spletni strani Rotten Tomatoes so ga ocenili s 55 (od 100).\n_START_SECTION_\nProdukcijske opombe\n_START_PARAGRAPH_\nVselej ko se mora tolpa znebiti kakega trupla, ga v vre\xc4\x8di prinesejo na most in spustijo. Vselej mimo priro\xc4\x8dno pripluje smeti\xc5\xa1\xc4\x8dna ladja. V izvirniku iz leta 1955 so namesto ladje uporabili vlak._NEWLINE_\xc5\xa0ala na ra\xc4\x8dun spreminjanja izrazov na obrazu portreta, obe\xc5\xa1enega na steni, je vzeta iz filma Prestona Sturgesa Sullivan's Travels. V zgodnji prigodi Sullivan (Joel McCrea) pobegne spolno nasilni vdovi (Almira Sessions), tako da iz posteljne rjuhe napravi vrv. Portret njenega pokojnega mo\xc5\xbea je spri\xc4\x8do tega \xc5\xa1okiran. Brata Coen sta se po Prestonu Sturgesu zgledovala \xc5\xbee pri dveh drugih filmih, Lo\xc4\x8di me in zapelji in Kdo je tu nor?._NEWLINE_V filmu se podobno kot v mnogih filmih bratov Coen pojavi tudi Bruce Campbell. Tudi tokrat se ne pojavi zares, ampak prispeva zgolj svoj glas.\n_START_SECTION_\nNagrade\n_START_PARAGRAPH_\nFilm je osvojil nagrado \xc5\xbeirije na Filmskem festivalu v Cannesu 2004."